#

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-5.3 ΑΞΙΟΛΟΓΗΣΗ ΠΡΟΓΡΑΜΜΑΤΩΝ ΣΠΟΥΔΩΝ ΚΑΙ ΥΠΗΡΕΣΙΩΝ ΤΟΥ ΙΔΡΥΜΑΤΟΣ ΑΠΟ ΤΟΥΣ ΤΕΛΕΙΟΦΟΙΤΟΥΣ

«Αναβάθμιση της ποιότητας του Γεωπονικού Πανεπιστημίου Αθηνών, για την αποδοτικότερη και αποτελεσματικότερη λειτουργία του \_ Υποστήριξη ΜΟΔΙΠ ΓΠΑ» με κωδικό ΟΠΣ (MIS) 5092075, που συγχρηματοδοτείται από Ευρωπαϊκούς (Ευρωπαϊκό Κοινωνικό Ταμείο) και Εθνικούς πόρους

**ΠΙΝΑΚΑΣ ΠΕΡΙΕΧΟΜΕΝΩΝ**

[**1 ΣΚΟΠΟΣ 3**](#_Toc175236411)

[**2 ΒΗΜΑΤΑ ΥΛΟΠΟΙΗΣΗΣ 3**](#_Toc175236412)

[**2.1 Διενέργεια μελέτης τελειοφοίτων 3**](#_Toc175236413)

[**2.2 Ανάλυση στοιχείων και ενημέρωση Ακαδημαϊκών Μονάδων 4**](#_Toc175236414)

[**2.3 Παρουσίαση αποτελεσμάτων στην Συνέλευση του Τμήματος 5**](#_Toc175236415)

**2.4 Παρουσίαση αποτελεσμάτων στην Επιτροπή Ανασκόπησης 5**

[**3 ΧΡΟΝΟΔΙΑΓΡΑΜΜΑ 5**](#_Toc175236416)

[**4 ΣΧΕΤΙΚΑ ΕΓΓΡΑΦΑ 5**](#_Toc175236417)

[**5 ΤΕΚΜΗΡΙΩΣΗ - ΑΡΧΕΙΑ 5**](#_Toc175236418)

[**6 ΥΠΕΥΘΥΝΟΤΗΤΕΣ 6**](#_Toc175236419)

[**7 ΕΠΕΞΗΓΗΣΕΙΣ 6**](#_Toc175236420)

[**8 ΟΔΗΓΙΕΣ ΕΡΓΑΣΙΑΣ 6**](#_Toc175236421)

[**9 ΔΙΑΓΡΑΜΜΑ ΡΟΗΣ 7**](#_Toc175236422)

# ΣΚΟΠΟΣ

Σκοπός της Διαδικασίας είναι να περιγράψει τον τρόπο με τον οποίο θα προσδιοριστεί ο βαθμός ικανοποίησης των τελειοφοίτων, σχετικά με τα Προγράμματα Προπτυχιακών Σπουδών  και τις υποστηρικτικές υπηρεσίες που πλαισιώνουν την μάθηση και την διαβίωση των φοιτητών κατά την διάρκεια φοίτησής τους.

# ΒΗΜΑΤΑ ΥΛΟΠΟΙΗΣΗΣ

## Διενέργεια μελέτης τελειοφοίτων

ΥΠΕΥΘΥΝΟΣ: ΜΟΔΙΠ, Υπεύθυνοι Τμημάτων

ΑΡΧΕΙΟ: Ε.5.3-01

ΠΕΡΙΓΡΑΦΗ:

Με την ολοκλήρωση των σπουδών τους οι νέοι αποφοιτήσαντες έχουν σχηματίσει μια ολοκληρωμένη άποψη για τις σπουδές τους, το Πρόγραμμα Σπουδών τους, το διδακτικό και διοικητικό προσωπικό, τις γνώσεις και τα εφόδια που αποκόμισαν, τις δυσκολίες που αντιμετώπισαν και τις ευκαιρίες που τους παρουσιάστηκαν. Αυτές οι απόψεις αναδεικνύονται και αξιολογούνται από την Ακαδημαϊκή Μονάδα, προκειμένου να δρομολογηθούν βελτιωτικές δράσεις, όπου αυτές απαιτούνται.

Σε όλους τους τελειόφοιτους πρώτου κύκλου σπουδών, οι οποίοι έχουν ολοκληρώσει με επιτυχία όλες τις εκπαιδευτικές τους υποχρεώσεις και αναμένουν την επίσημη τελετή ορκωμοσίας, διανέμεται το Έντυπο Ε.5.3-01.

Η διανομή των ερωτηματολογίων Ε.5.3-01 πραγματοποιείται ανώνυμα, με ψηφιακά μέσα, σε χρόνο περί της ημερομηνίας ορκωμοσίας.

Οι τελειόφοιτοι λαμβάνουν ενημερωτική επιστολή για τον χρόνο και τους σκοπούς της μελέτης και εν συνεχεία τούς αποστέλλεται το ερωτηματολόγιο.

Τα ψηφιακά μέσα που μπορούν να χρησιμοποιηθούν μπορούν να είναι είτε το Πληροφοριακό Σύστημα της ΜΟΔΙΠ είτε οποιαδήποτε ψηφιακή εφαρμογή, η οποία διασφαλίζει την αξιοπιστία των αποτελεσμάτων και την προστασία των προσωπικών δεδομένων.

## Ανάλυση στοιχείων και ενημέρωση Ακαδημαϊκών Μονάδων

ΥΠΕΥΘΥΝΟΣ: ΜΟΔΙΠ

ΑΡΧΕΙΟ: Ε.5.3-01, Ε.5.3-02

ΠΕΡΙΓΡΑΦΗ:

Με την ολοκλήρωση του χρόνου διεξαγωγής της μελέτης, η ΜΟΔΙΠ συλλέγει τα στοιχεία ανά Ακαδημαϊκή Μονάδα και καταχωρίζει τα αποτελέσματα των ερωτηματολογίων στο ηλεκτρονικό αρχείο (λογιστικά φύλλα ηλεκτρονικών εφαρμογών), από όπου προκύπτουν μέσοι όροι ερωτηματολογίων, μέσοι όροι ανά ερώτηση, καθώς και συνολικός μέσος όρος ικανοποίησης των τελειοφοίτων.

Στην συνέχεια η ΜΟΔΙΠ:

1. Διαβιβάζει τα αποτελέσματα από την επεξεργασία των ερωτηματολογίων των τελειοφοίτων στην ΟΜΕΑ κάθε Τμήματος, με σκοπό να προτείνουν συγκεκριμένες διορθωτικές ενέργειες και να τα λάβουν υπόψη κατά τις διαδικασίες εσωτερικής αξιολόγησης του Τμήματος ή/και του Προγράμματος Σπουδών.
2. Συντάσσει σχετική Αναφορά σύμφωνα με το Ε.5.3-02, που αφορά στο σύνολο των Προγραμμάτων Σπουδών, και την οποία διαβιβάζει στην Επιτροπή Ανασκόπησης του Ιδρύματος. Τυχόν σχόλια των τελειοφοίτων λαμβάνονται υπόψη και συζητούνται από την Επιτροπή Διασφάλισης Ποιότητας.

## Παρουσίαση αποτελεσμάτων στην Συνέλευση του Τμήματος

ΥΠΕΥΘΥΝΟΣ: ΟΜΕΑ, Πρόεδρος Ακαδημαϊκής Μονάδας

ΑΡΧΕΙΟ:

ΠΕΡΙΓΡΑΦΗ:

Τα αποτελέσματα από τα ερωτηματολόγια των τελειοφοίτων παρουσιάζονται από την ΟΜΕΑ του Τμήματος στα μέλη της Συνέλευσης κατά τις διαδικασίες: α) συζήτησης για την έγκριση/επικαιροποίηση του Προγράμματος Σπουδών και β) εσωτερικής αξιολόγησης της Ακαδημαϊκής Μονάδας.

Τα συμπεράσματα και οι προτεινόμενες διορθωτικές ή προληπτικές ενέργειες διαβιβάζονται στην ΜΟΔΙΠ του Πανεπιστημίου.

## Παρουσίαση αποτελεσμάτων στην Επιτροπή Ανασκόπησης

ΥΠΕΥΘΥΝΟΣ: ΜΟΔΙΠ

ΑΡΧΕΙΟ: Ε.5.3-02, Ε.4.3-01

ΠΕΡΙΓΡΑΦΗ:

Η υπηρεσία της ΜΟΔΙΠ είναι υπεύθυνη για την συλλογή και επεξεργασία των απαντήσεων. Η παρουσίαση των αποτελεσμάτων της μελέτης τελειοφοίτων γίνεται στην Επιτροπή Διασφάλισης Ποιότητας και στην Επιτροπή Ανασκόπησης. Στο πλαίσιο της Συνεδρίας της Επιτροπής Ανασκόπησης αποφασίζονται τυχόν απαραίτητες διορθωτικές ενέργειες που προκύπτουν ως αποτέλεσμα της ανάλυσης της παρούσας μελέτης, οι οποίες καταγράφονται στο Έντυπο Ε.4.3-01 (Διορθωτικές Ενέργειες).

# ΧΡΟΝΟΔΙΑΓΡΑΜΜΑ

Η μελέτη τελειοφοίτων διενεργείται τόσες φορές ετησίως, όσες και οι τελετές καθομολόγησης των πτυχιούχων. Σε κάθε περίπτωση η αξιολόγηση των αποτελεσμάτων ολοκληρώνεται πριν από το Συμβούλιο Ανασκόπησης.

# ΣΧΕΤΙΚΑ ΕΓΓΡΑΦΑ

# ΤΕΚΜΗΡΙΩΣΗ – ΑΡΧΕΙΑ

|  |  |  |  |  |
| --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
| **Ε.5.3-01** | Ερωτηματολόγιο τελειοφοίτων |  | **✓** | Επ’ άπειρον | ΜΟΔΙΠ  |
| **Ε.5.3-02** | Πρότυπο Αναφοράς για τη ΜΟΔΙΠ από την Ανάλυση Ερωτηματολογίου |  | **✓** | Επ’ άπειρον | ΜΟΔΙΠ |
|  | Λογιστικά φύλλα ηλεκτρονικών εφαρμογών |  | **✓** | Επ’ άπειρον | ΜΟΔΙΠ |

#

# ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

Δεν υπάρχουν επεξηγήσεις στην παρούσα Διαδικασία.

# ΟΔΗΓΙΕΣ ΕΡΓΑΣΙΑΣ

Τα αποτελέσματα της μελέτης τελειοφοίτων (Διαδικασία 5.3) εξετάζονται από την ΟΜΕΑ και την Συνέλευση του Τμήματος στις ίδιες συνεδριάσεις με την αξιολόγηση του εκπαιδευτικού έργου (Διαδικασία 5.2).

# ΔΙΑΓΡΑΜΜΑ ΡΟΗΣ

